Dries Mertens

Dries Mertens (sündinud 6. mail 1987 Leuvenis) on Belgia jalgpallur. Ta mängib Türgi kõrgliigaklubis Galatasaray ründaja kohal.

Aastatel 2013–2022 mängis ta Itaalia kõrgliigaklubis Napoli. Enne Napolisse siirdumist 2013. aasta juunis mängis Mertens Hollandi kõrgliiga klubis PSV Eindhoven.

Koondisekarjäär 
Debüüdi Belgia rahvuskoondises tegi Mertens 9. veebruaril 2011 sõprusmängus Soome vastu. Esimese värava lõi ta rahvuskoondises 15. augustil 2012 sõprusmängus Hollandi vastu.

2014. aasta jalgpalli maailmameistrivõistluste esimeses alagrupimängus 17. juunil lõi ta värava Alžeeria vastu.

Ta kuulus Belgia koondisse 2016. aasta Euroopa meistrivõistlustel.

2018. aasta jalgpalli maailmameistrivõistluste esimeses alagrupimängus 18. juunil lõi ta värava Panama vastu.

Saavutused 
PSV
KNVB beker: 2011–12
Johan Cruyff Shield: 2012

Napoli
Coppa Italia: 2013–14, 2019–20
Supercoppa Italiana: 2014

Välislingid 

 Ametlik koduleht

Belgia jalgpallurid
FC Utrechti mängijad
PSV Eindhoveni mängijad
SSC Napoli mängijad
Galatasaray SK mängijad
Serie A mängijad
Sündinud 1987